ประกาศกรมสรรพสามิตเรื่องการออกใบอนุญาตขายสุรา ยาสูบ และไพ่ สำหรับผู้ได้รับใบอนุญาตต่อเนื่องจากที่ได้รับใบอนุญาตณ สถานประกอบการเดิม[๑] เพื่อเป็นการอำนวยความสะดวกแก่ผู้ประสงค์จะขายสุรา ยาสูบ และไพ่ต่อเนื่องจากที่ได้รับใบอนุญาต ณสถานประกอบการเดิม จึงอนุวัติตามความในข้อ ๙ ของกฎกระทรวง การอนุญาตขายสุรา พ.ศ. ๒๕๖๐ ข้อ ๘ของกฎกระทรวงการอนุญาตขายยาสูบ พ.ศ. ๒๕๖๐ และข้อ ๗ของกฎกระทรวงการอนุญาตขายไพ่ พ.ศ. ๒๕๖๐ อธิบดีกรมสรรพสามิต จึงกำหนดการออกใบอนุญาตขายสุรายาสูบ และไพ่ สำหรับผู้ได้รับใบอนุญาตรายเดิมไว้ ดังต่อไปนี้ข้อ ๑ ในประกาศนี้ใบอนุญาต หมายความว่าใบอนุญาตขายสุราประเภทที่ ๒ ใบอนุญาตขายยาสูบประเภทที่ ๒ หรือใบอนุญาตขายไพ่ประเภทที่๒ตัวแทนรับชำระเงิน หมายความว่า ผู้ให้บริการรับชำระเงินที่ได้ทำความตกลงการให้ความร่วมมือในการรับชำระเงินค่าธรรมเนียมใบอนุญาตขายสุรายาสูบ และไพ่ กับกรมสรรพสามิตข้อ ๒ ผู้ได้รับใบอนุญาตขายสุรา ยาสูบ และไพ่ต่อเนื่องจากที่ได้รับใบอนุญาต ณ สถานประกอบการเดิม ในประเภท ดังต่อไปนี้๒.๑ สุราประเภทที่ ๒ สำหรับการขายสุราทุกชนิดครั้งหนึ่งต่ำกว่าสิบลิตร๒.๒ ยาสูบประเภทที่ ๒ สำหรับการขายปลีกยาสูบครั้งหนึ่งจำนวนต่ำกว่าหนึ่งพันมวน ถ้าเป็นยาสูบประเภทยาเส้นครั้งหนึ่งจำนวนต่ำกว่าสองกิโลกรัมยาสูบประเภทยาเส้นปรุงหรือยาเคี้ยวครั้งหนึ่งจำนวนต่ำกว่าสองร้อยกรัม๒.๓ ไพ่ประเภทที่ ๒ สำหรับการขายไพ่ครั้งหนึ่งต่ำกว่าสี่สิบสำรับสามารถเลือกติดต่อขอใบอนุญาตโดยชำระค่าธรรมเนียมตามที่กรมสรรพสามิตกำหนดไว้ในแบบคำขอใบอนุญาตขายสุรา ยาสูบ และไพ่สำหรับผู้ได้รับใบอนุญาตต่อเนื่องจากที่ได้รับใบอนุญาต ณ สถานประกอบการเดิมตามพระราชบัญญัติภาษีสรรพสามิตพ.ศ. ๒๕๖๐ (ภส.๐๘ - ๐๖) ท้ายประกาศนี้ข้อ ๓ ก่อนใบอนุญาตหมดอายุ กรมสรรพสามิตจะส่งแบบคำขอใบอนุญาตขายสุรายาสูบ และไพ่ สำหรับผู้ได้รับใบอนุญาตต่อเนื่องจากที่ได้รับใบอนุญาต ณสถานประกอบการเดิมตามพระราชบัญญัติภาษีสรรพสามิต พ.ศ. ๒๕๖๐ (ภส.๐๘ - ๐๖) ให้ผู้ได้รับใบอนุญาตทางไปรษณีย์เพื่อให้ผู้ได้รับใบอนุญาตที่ประสงค์จะขอใบอนุญาตต่อเนื่องดำเนินการยื่นคำขอใบอนุญาตและชำระค่าธรรมเนียมได้ดังต่อไปนี้๓.๑สำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สถานประกอบการค้าตั้งอยู่๓.๒ ตัวแทนรับชำระเงินที่กำหนดไว้ในแบบ ภส.๐๘-๐๖ โดยชำระค่าธรรมเนียมตามจำนวนที่กรมสรรพสามิตระบุ๓.๓ ระบบเครือข่ายอินเทอร์เน็ตที่เว็บไซต์กรมสรรพสามิตที่ ที่ทำการไปรษณีย์ โดยให้ส่งคำขอใบอนุญาตตามแบบ ภส.๐๘ - ๐๖ พร้อมธนาณัติค่าธรรมเนียมใบอนุญาตตามจำนวนที่ระบุกลับไปยังสำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สถานประกอบการค้าตั้งอยู่ข้อ ๔ อัตราค่าธรรมเนียมใบอนุญาต๔.๑ สุราประเภทที่ ๒ สำหรับการขายสุราทุกชนิดครั้งหนึ่งต่ำกว่าสิบลิตร๑) สำหรับคลังสินค้าทัณฑ์บนประเภทร้านค้าปลอดอากร ตามกฎหมายว่าด้วยศุลกากรปีละ ๒,๐๐๐ บาท๒) สำหรับสถานที่ขายที่ผู้ประกอบการจดทะเบียนภาษีมูลค่าเพิ่มปีละ ๒,๐๐๐บาท๓) สำหรับสถานที่ขายที่ผู้ประกอบการมิได้จดทะเบียนภาษีมูลค่าเพิ่มปีละ ๓๐๐ บาททั้งนี้ค่าธรรมเนียมใบอนุญาตต้องบวกด้วยภาษีเก็บเพิ่มเพื่อกรุงเทพมหานครและองค์กรปกครองส่วนท้องถิ่นอีกร้อยละ๑๐ ของค่าธรรมเนียม๔.๒ ยาสูบประเภทที่ ๒ สำหรับการขายปลีกยาสูบ ครั้งหนึ่งจำนวนต่ำกว่าหนึ่งพันมวน ถ้าเป็นยาสูบประเภทยาเส้น ครั้งหนึ่งจำนวนต่ำกว่าสองกิโลกรัมยาสูบประเภทยาเส้นปรุงหรือยาเคี้ยวครั้งหนึ่งจำนวนต่ำกว่าสองร้อยกรัม๑) สำหรับผู้ขายบุหรี่ซิกาแรตและบุหรี่ซิการ์ ในก) คลังสินค้าทัณฑ์บนประเภทร้านค้าปลอดอากร ตามกฎหมายว่าด้วยศุลกากรปีละ ๕๐๐ บาทข) สถานที่ขายที่ผู้ประกอบการจดทะเบียนภาษีมูลค่าเพิ่ม ปีละ ๕๐๐ บาทค)สถานที่ขายที่ผู้ประกอบการมิได้จดทะเบียนภาษีมูลค่าเพิ่ม ปีละ ๑๐๐ บาท๒) สำหรับผู้ขายยาเคี้ยว ยาเส้นปรุง ยาเส้น และบุหรี่อื่น ปีละ ๑๐๐บาท๔.๓ ไพ่ประเภทที่ ๒ สำหรับการขายไพ่ครั้งหนึ่งต่ำกว่าสี่สิบสำรับ๑) ในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร ปีละ ๕๐๐ บาท๒) ในสถานที่ขายที่ผู้ประกอบการจดทะเบียนภาษีมูลค่าเพิ่ม ปีละ ๕๐๐บาท๓) ในสถานที่ขายที่ผู้ประกอบการมิได้จดทะเบียนมูลค่าเพิ่ม ปีละ ๑๐๐บาทข้อ ๕ ให้เจ้าพนักงานสรรพสามิตตรวจสอบเงินค่าธรรมเนียมใบอนุญาตที่ผู้ขออนุญาตได้ชำระในข้อ ๓และเมื่อเห็นว่าจำนวนเงินค่าธรรมเนียมถูกต้องครบถ้วนให้เจ้าพนักงานสรรพสามิตพิจารณาเพื่อออกใบอนุญาต โดยแจ้งการอนุญาตแก่ผู้ยื่นคำขอใบอนุญาตและให้มารับใบอนุญาตภายในสามสิบวันนับแต่วันที่ได้รับแจ้งหากไม่มารับใบอนุญาตภายในกำหนดเวลา ให้ถือว่าสละสิทธิการเป็นผู้ได้รับใบอนุญาตข้อ ๖ กรณีผู้ขอใบอนุญาตได้ดำเนินการยื่นคำขอใบอนุญาตก่อนใบอนุญาตหมดอายุให้ใบอนุญาตมีผลต่อเนื่องจากใบอนุญาตฉบับเดิมข้อ ๗ ประกาศนี้ให้ใช้บังคับตั้งแต่วันออกประกาศเป็นต้นไปประกาศ ณ วันที่ ๙ มกราคม พ.ศ. ๒๕๖๑กฤษฎา จีนะวิจารณะอธิบดีกรมสรรพสามิตเอกสารแนบท้าย๑. กรมสรรพสามิตกระทรวงการคลัง คำขอใบอนุญาตขายสุรา ยาสูบ และไพ่ สำหรับผู้ได้รับใบอนุญาตต่อเนื่องจากที่ได้รับใบอนุญาต ณ สถานประกอบการเดิมตามพระราชบัญญัติภาษีสรรพสามิต พ.ศ. ๒๕๖๐ (ภส.๐๘-๐๖)(ดูข้อมูลจากภาพกฎหมาย)พัชรภรณ์/จัดทำ๑๙เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔๓ ง/หน้า ๒๑/๒๗ กุมภาพันธ์ ๒๕๖๑